हैदराबाद में 11वीं के स्टूडेंटस की मौत, पिता का आरोप- टीचर और वॉर्डन टॉर्चर करते थे
Hyderabad First Year College Student Suicide Case - Boy Hanged Himself To Death; हैदराबाद में फस्ट इयर के एक स्टूडेंट ने क्लास में  सुसाइड कर लिया। क्योंकि उसके टीचर और वार्डन एग्जाम में अच्छे मार्क्स नहीं आने पर उसे टार्चर करते थे और पीटते थे
हैदराबाद में मंगलवार को फर्स्ट ईयर के एक स्टूडेंट ने क्लास में ही सुसाइड कर लिया। वह कॉलेज के हॉस्टल में ही रहता था। छात्र के पिता का आरोप है कि एग्जाम में कम मार्क्स आने पर उसके टीचर और वार्डन उसे टॉर्चर करते और पीटते थे। मंगलवार रात करीब 10 बजे उनका बेटा अपने क्लास रूम गया और वहीं उसने सुसाइड कर ली।
पुलिस ने बताया कि मृतक की पहचान नरसिंगी के श्रीचैतन्य जूनियर कॉलेज में पढ़ने वाले इंटरमीडिएट के स्टूडेंट सात्विक के रूप में हुई है। वह कॉलेज के हॉस्टल में ही रहता था। उसके पिता ने पुलिस को बताया कि टीचर्स सात्विक को हमेशा टारगेट करते थे और उसे पीटते थे। जिस वजह से वह काफी डिप्रेशन में था।
28 फरवरी को वह उससे मिलने गए थे। उसे स्किन डिजीज हो रही थी इसलिए वह उसके लिए दवा भी लेकर गए थे। जब वह उससे मिले तो उसने बताया कि हॉस्टल का खाना अच्छा नहीं है। उसके टीचर, वार्डन उसे डांटते और पीटते रहते हैं। वह यहां पढ़ना नहीं चाहता। उन्होंने बेटे से पढ़ाई पर ध्यान देने को कहा और घर आ गए। उसी दिन उनके पास बेटे के सुसाइड की जानकारी मिली।
क्लासमेट्स बोले- कॉलेज मैनेजमेंट अस्पताल तक नहीं ले गया 
सात्विक के क्लासमेट्स ने बताया कि मंगलवार को 10 बजे वह पढ़ाई करने के बाद से गायब था। उसे कई जगह ढूंढा लेकिन वह नहीं मिला। फिर कॉलेज में जाकर देखा तो वह क्लास में फंदे पर लटका मिला। उन्होंने बताया कि कॉलेजवालों को पता चल गया था कि उसने आत्महत्या कर ली है, इसके बावजूद उन लोगों ने कोई मदद नहीं की और हमें भी नहीं जाने दे रहे थे। फिर जैसे-तैसे दोस्तों ने किसी से लिफ्ट मांगी और उसे अस्पताल पहुंचाया। जहां डॉक्टरों ने उसे मृत घोषित कर दिया।
परिजन और स्टूडेंट्स ने कॉलेज के बाहर प्रदर्शन किया
मृतक के परिजनों, कॉलेज के स्टूडेंट्स और NSUI ने कॉलेज के बाहर विरोध प्रदर्शन किया। उन्होंने मांग की कि कॉलेज मैनेजमेंट के खिलाफ कड़ी कार्रवाई की जाए। इसके चलते पुलिस ने कॉलेज मैनेजमेंट, तीन टीचर और वार्डन के खिलाफ IPC की धारा 305 के तहत मामला दर्ज कर लिया है। वहीं पुलिस ने बताया कि मामले में आगे की जांच की जा रही है और मृतक के क्लासमेट्स से भी पूछताछ की जा रही है।
ये खबरें भी पढ़ सकते हैं...
रैगिंग से परेशान दलित मेडिकल स्टूडेंट ने किया सुसाइड
तेलंगाना के हैदराबाद में दलित मेडिकल स्टूडेंट डी. प्रीति (26) की रविवार देर रात मौत हो गई थी। पोस्ट ग्रेजुएटशन फर्स्ट ईयर की छात्रा प्रीति ने अपने सीनियर मोहम्मद सैफ की रैगिंग से परेशान होकर चार दिन पहले सुसाइड अटेम्प्ट किया था। उसने खुद को जहर के इंजेक्शन दिए थे। प्रीति को हैदराबाद के अस्पताल में भर्ती कराया गया लेकिन 26 फरवरी को उसने दम तोड़ दिया। पूरी खबर यहां पढ़ें...
सुसाइड करने वाले IIT स्टूडेंट का परिवार बोला- भेदभाव हुआ
IIT बॉम्बे के स्टूडेंट दर्शन सोलंकी के सुसाइड करने के तीन दिन बाद उसकी बहन और चाची ने उसके दोस्तों पर आरोप लगाया था। उन्होंने कहा था- दर्शन ने बताया था कि उसके दोस्त उसके साथ जातिगत भेदभाव करते थे। हालांकि IIT बॉम्बे की अथॉरिटी ने कहा था कि कैंपस में किसी भी तरह का भेदभाव नहीं किया जाता। पूरी खबर यहां पढ़ें...